stanford-oval/wikipedia huggingface dataset:
วัดบางขมิ้น

| วัดบางขมิ้น |
| --- | --- |

ชื่อสามัญ: วัดบางขมิ้น
ที่ตั้ง: เลขที่ 22 หมู่ที่ 2 ซอยเพชรหึงษ์ 3 ถนนเพชรหึงษ์ ตำบลบางยอ อำเภอพระประแดง จังหวัดสมุทรปราการ 10130
ประเภท: วัดราษฎร์
นิกาย: มหานิกาย
เจ้าอาวาส: พระครูสมุทรญาณวัฒน์ (สมพิศ ติกฺขญาโณ)
 สถานีย่อยพระพุทธศาสนา
วัดบางขมิ้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 2 บ้านบางขมิ้น ตำบลบางยอ อำเภอพระประแดง จังหวัดสมุทรปราการ ปัจจุบันมีเนื้อที่ 5 ไร่ 2 งาน 27 ตารางวา ตั้งอยู่ริมแม่น้ำเจ้าพระยา
วัดบางขมิ้นสร้างขึ้นเมื่อประมาณ พ.ศ. 2369 ได้รับพระราชทานวิสุงคามสีมาเมื่อวันที่ 1 สิงหาคม พ.ศ. 2491 ได้ผูกพัทธสีมาเมื่อเดือนมีนาคม พ.ศ. 2496 เดิมวัดไม่ได้อยู่ติดริมแม่น้ำเจ้าพระยา ต่อมาน้ำได้เซาะตลิ่งพื้นที่ของชาวบ้านพังลงแม่น้ำหมดจนมาถึงพื้นที่ของวัด จนอุโบสถหลังเก่า (คาดว่าสร้างสมัยรัชกาลที่ 3) พังลงแม่น้ำ พระครูคำ ปุญฺญาโส เจ้าอาวาสขณะนั้นจึงได้สร้างอุโบสถหลังใหม่ทางด้านหลังวัด ต่อมาได้สร้างศาลาโรงครัวริมแม่น้ำเจ้าพระยา หอสวดมนต์สร้าง พ.ศ. 2469 ต่อมาได้รื้อสร้างใหม่ โดยสร้างเป็น 3 ชั้น ชั้นแรกเป็นหอฉัน ชั้นที่ 2 เป็นหอสวดมนต์ ชั้นที่ 3 เป็นหอปริยัติธรรม เมื่อ พ.ศ. 2549 ศาลาการเปรียญสร้างเมื่อ พ.ศ. 2514 กุฏิสงฆ์มี 8 หลัง เป็นทรงไทย
ในอุโบสถประดิษฐานพระประธาน พระพุทธรูปปางมารวิชัยหน้าตัก 60 นิ้ว และอีกองค์หนึ่งหน้าตัก 30 นิ้ว พร้อมด้วยอัครสาวก ทางด้านการศึกษามีการศึกษาพระปริยัติธรรมแผนกธรรมและได้จัดสร้างโรงเรียนประชาบาล
รายนามเจ้าอาวาส

พระอธิการหรั่ง
พระครูคำ ปุญฺญาโส
พระครูถาวรสมุทรกิจ (บุญมาวุฑฺฒิธมฺโม)
พระครูสมุทรญาณวัฒน์ (สมพิศ ติกฺขญาโณ)
สโมสรฟุตบอลสงขลา

ระวังสับสนกับ สโมสรฟุตบอลสงขลา ยูไนเต็ด
สโมสรฟุตบอลสงขลา เป็นสโมสรฟุตบอลในประเทศไทยจากจังหวัดสงขลา ปัจจุบันเล่นอยู่ในไทยลีก 3 โซนภาคใต้
ประวัติสโมสร

สโมสรฟุตบอลก่อตั้งขึ้นเมื่อปี พ.ศ. 2561 ในฐานะทีมฟุตบอลตัวแทนของจังหวัดสงขลาแทนที่สโมสรฟุตบอลสงขลา เอฟซีที่ยุบทีมไป
เกียรติประวัติ

ไทยลีก 3
ชนะเลิศ โซนภาคใต้ (2) - 2563, 2565–66 , 2566-67
ไทยแลนด์ อเมเจอร์ลีก
ชนะเลิศ โซนภาคใต้ - 2562
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
คณะผู้บริหารและทีมสตาฟประจำสโมสร

| ตำแหน่ง | ชื่อ |
| --- | --- |
ประธานสโมสร:  พลตำรวจโท ประหยัชว์ บุญศรี
ผู้อำนวยการสโมสร:  ธิติกร เทพกูล
ที่ปรึกษา:  ประสงค์ บริรักษ์    ไพเจน มากสุวรรณ    พลตำรวจโท สาคร ทองมุณี    เดชอิศม์ ขาวทอง    สุเมธ อัครพงศ์    อนุรักษ์ ศรีเกิด    ศักดิ์สิทธิ์ ขาวทอง
ผู้จัดการทีม:  พงศรัญ อินทุเศรษฐ
| ตำแหน่ง | ชื่อ |
| --- | --- |
หัวหน้าผู้ฝีกสอน:  ไดกิ ฮิงูจิ
ผู้ช่วยผู้ฝีกสอน:  นาโอโตะ คุโดะ    มาซาอากิ ยานากิชิตะ    กัมปนาท พะนา
ทีมชุดใหญ่ผู้ฝีกสอน & นักวิเคาะห์:  ชญานนท์ ธเนศอนุกุล
โค้ชผู้รักษาประตู:  พิสิษฐ์ ตรียาพงษ์
ฟิตเนสโค้ช:  อันโตนิโอ จูเนียร์
ทีมแพทย์ประจำสโมสร: 
นักกายภาพบำบัด: 
หมอนวด: 
ล่ามประจำสโมสร:
สโมสรพันธมิตร > พันธมิตรในประเทศ

การท่าเรือ
ชลบุรี
เชียงใหม่ ยูไนเต็ด
แหล่งข้อมูลอื่น

เว็บไซต์อย่างเป็นทางการสโมสรฟุตบอล เก็บถาวร 2012-03-03 ที่ เวย์แบ็กแมชชีน
สโมสรฟุตบอลสงขลา ที่เฟซบุ๊ก
จังหวัดโอซากะ

จังหวัดโอซากะ (ญี่ปุ่น: 大阪府; โรมาจิ: Ōsaka-fu) เป็นจังหวัดหนึ่งของประเทศญี่ปุ่นที่ตั้งอยู่ในภูมิภาคคันไซบนเกาะฮนชู จังหวัดโอซากะมีจำนวนประชากร 8,778,035 คน (ข้อมูลเมื่อ 1 เมษายน ค.ศ.  2022 (2022 -04-01)) และมีขนาดพื้นที่ 1,905 ตารางกิโลเมตร (736 ตารางไมล์) จังหวัดโอซากะมีอาณาเขตทางทิศตะวันตกเฉียงเหนือติดกับจังหวัดเฮียวโงะ ทิศเหนือติดกับจังหวัดเกียวโต ทิศตะวันออกเฉียงใต้ติดกับจังหวัดนาระ และทิศใต้ติดกับจังหวัดวากายามะ
เมืองหลวงและเมืองที่ใหญ่ที่สุดของจังหวัดคือ นครโอซากะ ซึ่งเป็นนครที่มีประชากรมากเป็นอันดับสามของประเทศ นครที่สำคัญอื่น ๆ ในจังหวัดโอซากะ เช่น นครซาไก, นครฮิงาชิโอซากะ และนครฮิรากาตะ จังหวัดโอซากะเป็นจังหวัดที่มีประชากรมากเป็นอันดับสามของประเทศ รองจากกรุงโตเกียวและจังหวัดคานางาวะ แต่มีขนาดพื้นที่เล็กเป็นอันดับสอง ส่วนในด้านความหนาแน่นของประชากร ซึ่งอยู่ที่ 4,600 คนต่อตารางกิโลเมตร (12,000 คนต่อตารางไมล์) จัดเป็นจังหวัดที่หนาแน่นเป็นอันดับสองของประเทศ โดยเป็นรองเพียงมหานครโตเกียวเท่านั้น
จังหวัดโอซากะเป็นหนึ่งในสองจังหวัดของญี่ปุ่นที่ใช้คำว่า ฟุ (府 fu) ต่อท้ายชื่อเช่นเดียวกับจังหวัดเกียวโต ในขณะที่จังหวัดอื่น ๆ ใช้คำว่า เค็ง (県 ken) จังหวัดโอซากะเป็น 1 ใน 3 ศูนย์กลางการค้า เศรษฐกิจ การท่องเที่ยวและวัฒนธรรมของภูมิภาคคันไซ และเป็นศูนย์กลางของเขตมหานครเคฮันชิง (เกียวโต-โอซากะ-โกเบะ) ซึ่งเป็นเขตมหานครที่มีประชากรมากเป็นอันดับสองรองจากเขตมหานครโตเกียว และเป็นหนึ่งในภูมิภาคมหานครที่มีผลิตภัณฑ์มวลรวมมากติดอันดับ 9 ของโลก และอันดับ 3 ของเอเชียรองจากเขตมหานครโตเกียว และเขตกรุงโซลและปริมณฑลของเกาหลีใต้เท่านั้น
ประวัติศาสตร์

ก่อนสมัยการฟื้นฟูเมจิ บริเวณจังหวัดโอซากะในปัจจุบันเคยแบ่งออกเป็นหลายแคว้น ได้แก่ แคว้นคาวาจิ แคว้นอิซูมิ และแคว้นเซ็ตสึ ภายหลังการยกเลิกระบบแคว้นในช่วงเริ่มต้นของยุคเมจิ จึงมีการจัดตั้งจังหวัดโอซากะขึ้นเมื่อวันที่ 21 มิถุนายน ค.ศ. 1868 โดยลงท้ายชื่อจังหวัดด้วยคำว่า ฟุ (府 fu)
เมื่อวันที่ 1 กันยายน ค.ศ. 1956 มีการยกฐานะนครโอซากะขึ้นเป็น "นครใหญ่ที่รัฐกำหนด" โดยแบ่งออกเป็น 24 เขต ต่อมาก็ได้มีการยกฐานะนครซาไกเป็นนครใหญ่ที่รัฐกำหนดแห่งที่สองของจังหวัดเมื่อวันที่ 1 เมษายน ค.ศ. 2006 โดยแบ่งออกเป็น 7 เขต
เมื่อวันที่ 18 มิถุนายน ค.ศ. 2018 เกิดแผ่นดินไหวขึ้นทางตอนเหนือของจังหวัด ส่งผลให้มีผู้เสียชีวิต 4 ราย และสร้างความเสียหายเล็กน้อยในพื้นที่โดยรอบของโอซากะ
ภูมิศาสตร์

จังหวัดโอซากะมีอาณาเขตทางทิศเหนือติดกับจังหวัดเฮียวโงะและจังหวัดเกียวโต ทิศตะวันออกติดกับจังหวัดนาระ ทิศใต้ติดกับจังหวัดวากายามะ และทิศตะวันตกติดกับอ่าวโอซากะ โดยมีแม่น้ำโยโดะและแม่น้ำยามาโตะไหลผ่านในเขตจังหวัด
ก่อนจะมีการก่อสร้างท่าอากาศยานนานาชาติคันไซ โอซากะถูกจัดว่าเป็นจังหวัดที่เล็กที่สุดในญี่ปุ่น แต่เมื่อมีการถมทะเลและสร้างเป็นท่าอากาศยานขึ้นมา ก็ทำให้มีพื้นที่เพิ่มจนมีขนาดใหญ่กว่าจังหวัดที่เล็กที่สุดอย่างจังหวัดคางาวะเล็กน้อย
ณ วันที่ 1 เมษายน ค.ศ. 2012 ร้อยละ 11 ของพื้นที่ทั้งหมดของจังหวัดได้รับกำหนดให้เป็นเขตอุทยาน ได้แก่ อุทยานกึ่งแห่งชาติคงโง-อิโกมะ-คิเซ็ง, อุทยานกึ่งแห่งชาติเมจิโนะโมริมิโน, อุทยานจังหวัดโฮกุเซ็ตสึ และอุทยานจังหวัดฮันนัง-มิซากิ
การเมืองการปกครอง

ใน ค.ศ. 2000 ฟูซาเอะ โอตะ ได้ดำรงตำแหน่งเป็นผู้ว่าราชการจังหวัดหญิงคนแรกของประเทศญี่ปุ่น โดยเธอเข้ามาแทนที่น็อก โยโกยามะ ซึ่งลาออกหลังจากถูกดำเนินคดีในข้อหาล่วงละเมิดทางเพศ โทรุ ฮาชิโมโตะ ซึ่งก่อนหน้านี้เคยมีชื่อเสียงในรายการโทรทัศน์ที่เกี่ยวกับการให้คำปรึกษาทางกฎหมาย ได้รับการเลือกตั้งให้เป็นผู้ว่าราชการจังหวัดใน ค.ศ. 2008 ขณะอายุ 38 ปี ทำให้เป็นผู้ว่าราชการจังหวัดที่มีอายุน้อยที่สุดในประเทศญี่ปุ่น
การเมืองการปกครอง > ข้อเสนอการเปลี่ยนแปลงโครงสร้างการบริหาร

ใน ค.ศ. 2010 กลุ่มฟื้นฟูโอซากะได้ก่อตั้งขึ้นโดยได้รับการสนับสนุนจากผู้ว่าราชการจังหวัดโอซากะ โทรุ ฮาชิโมโตะ ด้วยความประสงค์ที่จะปฏิรูปจังหวัดโอซากะโดยการรวมเข้ากับนครโอซากะแล้วจัดตั้งขึ้นเป็น "มหานครโอซากะ" (大阪都) ในการเลือกตั้งท้องถิ่น ค.ศ. 2011 กลุ่มฟื้นฟูโอซากะสามารถคว้าที่นั่งส่วนใหญ่ของสภาจังหวัดไว้ได้ และฮาชิโมโตะได้รับเลือกให้เป็นนายกเทศมนตรีนครโอซากะ
การลงประชามติในประเด็นนี้จัดขึ้นครั้งแรกใน ค.ศ. 2015 ผลที่ได้คือมีผู้ที่ไม่เห็นด้วยกับแผนดังกล่าวด้วยคะแนนเสียงร้อยละ 50.38 ของผู้ลงคะแนนทั้งหมด และได้มีการลงประชามติครั้งที่สองใน ค.ศ. 2020 ผลคือมีผู้ไม่เห็นด้วยร้อยละ 50.6 ของผู้ลงคะแนนทั้งหมด
เศรษฐกิจ

ในปีงบประมาณ 2004 ผลิตภัณฑ์มวลรวมของจังหวัดโอซากะอยู่ที่ 38.7 ล้านล้านเยน เป็นรองเพียงแค่โตเกียวเท่านั้น นับว่าเพิ่มขึ้นจากปีก่อนร้อยละ 0.9 และตัวเลขนี้คิดเป็นร้อยละ 48 ของผลิตภัณฑ์มวลรวมทั้งหมดของพื้นที่คิงกิ รายได้ต่อหัวของประชากรอยู่ที่ 3.0 ล้านเยน สูงเป็นอันดับ 7 ประเทศ มียอดการค้าในปีเดียวกันนี้ 60.1 ล้านล้านเยน
ยักษ์ใหญ่ในวงการอิเล็กทรอนิกส์อย่างพานาโซนิคและชาร์ปต่างก็มีสำนักงานใหญ่อยู่ในพื้นที่เศรษฐกิจของจังหวัดโอซากะ นอกจากนี้ยังมีธุรกิจขนาดกลางและย่อม (SME) อยู่มากมาย โดยในปี 2006 นครโอซากะมี SME อยู่ 330,737 แห่ง ผลผลิตที่มาจาก SME เหล่านี้คิดเป็นสัดส่วนถึงร้อยละ 65.4 ของผลผลิตทั้งหมดในตัวจังหวัด สาเหตุหนึ่งที่ทำให้โอซากะเป็นที่สนใจในด้านเศรษฐกิจก็คือความร่วมมือทางวิชาการและอุตสาหกรรม นอกจากนี้ โอซากะยังเป็นศูนย์กลางการแลกเปลี่ยนหลักทรัพย์ โดยเฉพาะตราสารอนุพันธ์ เช่น ฟิวเจอร์สนิกเกอิ 225 นับว่าเป็นศูนย์กลางที่สำคัญของโลก
อุตสาหกรรมที่ใหญ่ในโอซากะมีหลายประเภท ไม่ว่าจะเป็นอุตสาหกรรมอิเล็กทรอนิกส์ เคมี ยา อุตสาหกรรมหนัก อาหาร และของตกแต่งบ้าน
ประชากร

| ปี | ประชากร | ±% p> a. |
| --- | --- | --- |
| 1890 | 1,324,216 | —     |
| 1903 | 1,823,456 | +2.49% |
| 1913 | 2,461,067 | +3.04% |
| 1920 | 2,587,847 | +0.72% |
| 1925 | 3,059,502 | +3.41% |
| 1930 | 3,540,017 | +2.96% |
| 1935 | 4,297,174 | +3.95% |
| 1940 | 4,792,966 | +2.21% |
| 1945 | 2,800,958 | −10.19% |
| 1950 | 3,857,047 | +6.61% |
| 1955 | 4,618,308 | +3.67% |
| 1960 | 5,504,746 | +3.57% |
| 1965 | 6,657,189 | +3.87% |
| 1970 | 7,620,480 | +2.74% |
| 1975 | 8,278,925 | +1.67% |
| 1980 | 8,473,446 | +0.47% |
| 1985 | 8,668,095 | +0.46% |
| 1990 | 8,734,516 | +0.15% |
| 1995 | 8,797,268 | +0.14% |
| 2000 | 8,805,081 | +0.02% |
| 2005 | 8,817,166 | +0.03% |
| 2010 | 8,865,245 | +0.11% |
| 2015 | 8,838,908 | −0.06% |
แหล่งข้อมูล:
จากการสำมะโนประชากรในปี พ.ศ. 2548 จังหวัดโอซากะมีประชากร 8,817,166 คน เพิ่มขึ้นจากการสำมะโนประชากรในปี พ.ศ.  2543 จำนวน 12,085 คน หรือร้อยละ 0.14
วัฒนธรรม > วัดและศาลเจ้า

ชิเทนโนจิ
คันชินจิ
ซูมิโยชิ ไทชะ
วัฒนธรรม > พิพิธภัณฑ์

พิพิธภัณฑ์ชาติพันธุ์แห่งชาติ [ลิงก์เสีย]
พิพิธภัณฑ์หัตถกรรมพื้นบ้าน
วัฒนธรรม > มหาวิทยาลัย

มหาวิทยาลัยโอซากะ (Osaka University)
มหาวิทยาลัยคันไซ (Kansai University)
มหาวิทยาลัยแพทยศาสตร์คันไซ (Kansai Medical University)
มหาวิทยาลัยนครโอซากะ (Osaka City University)
มหาวิทยาลัยจังหวัดโอซากะ (Osaka Prefecture University)
Osaka Kyoiku University
Kinki University
Kansai Gaidai University
Osaka International Educational University
Osaka University of Health and Sport sciences
Osaka University of Commerce
Osaka University of Economic and Law
Osaka College of Music
Osaka Electro Communication University
Osaka Gakuin University
Otemon Gakuin University
Hannan University
Setsunan University
St. Andrew's University
Taisei Gakuin University
Tezukayama Gakuin University
สวนสาธารณะ

สวนที่ระลึกงานเอ็กซ์โป - เคยเป็นสถานที่จัดงานเวิร์ลด์เอ็กซ์โป '70
สวนฮัตโตริรีวคุจิ
สวนสึรุมิรีวคุจิ
สวนนะไง
สวนปราสาทโอซากะ
สวนนะกะโนะชิมะ
การคมนาคม

จังหวัดโอซากะ มีการคมนาคมที่ทันสมัย มีท่าอากาศยานนานาชาติอยู่สองแห่ง คือ ท่าอากาศยานนานาชาติคันไซ และ ท่าอากาศยานนานาชาติโอซากะ และยังมีรถไฟความเร็วสูงชิงกันเซ็งวิ่งผ่าน โดยจะจอดที่สถานีชินโอซากะ ไม่ไกลจากตัวเมือง ส่วนการคมนาคมทางเรือก็สะดวกสบาย สามารถโดยสารเรือไปได้ทั้งในและต่างประเทศ
กีฬา > ฟุตบอล

กัมบะ โอซากะ (ซูอิตะ)
เซเรซโซ โอซากะ (โอซากะ)
กีฬา > เบสบอล

โอริกซ์ บัฟฟาโล (โอซากะ)
กีฬา > บาสเกตบอล

โอซากะ อะเวสซา (โอซากะ)
พานาโซนิค ไทรอันส์ (ฮิรากาตะ)
กีฬา > รักบี้

คินเทตสึ ไลน์เนอร์ส (ฮิงาชิโอซากะ)
สัญลักษณ์ของจังหวัด

สัญลักษณ์ของจังหวัดโอซากะ คือ sennari byōtan หรือ พันน้ำเต้า ซึ่งเคยเป็นตราของไดเมียวโทโยโตมิ ฮิเดโยชิ ผู้ปกครองผู้สร้างปราสาทโอซากะ
แหล่งข้อมูลอื่น

เว็บไซต์ทางการจังหวัดโอซากะ เก็บถาวร 2012-02-17 ที่ เวย์แบ็กแมชชีน
เว็บไซต์แนะนำการท่องเที่ยวและการประชุมในจังหวัดโอซากะ เก็บถาวร 2003-04-16 ที่ เวย์แบ็กแมชชีน
ศาลากลางจังหวัดโอซากะ
นครซาไก และหมู่สุสานโมซุ
นครทากัตสึกิ
อูเมดะ
ปราสาทโอซากะ
Universal Studios Japan
ท่าอากาศยานนานาชาติคันไซ
ตึกอูเมดะสกาย
ป้ายโฆษณากูลิโกะ อันมีชื่อเสียง
หม่อมราชวงศ์สุประภาดา เกษมสันต์

| ท่านผู้หญิง สุประภาดา เกษมสันต์ ม> ป.ช., ม.ว.ม., ป.ภ., ท.จ.ว. |
| --- | --- |
เกิด: 18 พฤษภาคม พ.ศ. 2466
เสียชีวิต: 20 กันยายน พ.ศ. 2540 (74 ปี)
อาชีพ: นางสนองพระโอษฐ์
บุตร: หม่อมหลวงสุธาดา เกษมสันต์
บิดามารดา: หม่อมเจ้าชัชวลิต เกษมสันต์ หม่อมคล้อง เกษมสันต์ ณ อยุธยา
ท่านผู้หญิงสุประภาดา เกษมสันต์ (18 พฤษภาคม พ.ศ. 2466 – 20 กันยายน พ.ศ. 2540) อดีตผู้อำนวยการกองเลขานุการในพระองค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สำนักราชเลขาธิการ มีหน้าที่ถวายงานรับใช้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงและอดีตกรรมการมูลนิธิจุฬาภรณ์
ประวัติ

หม่อมราชวงศ์สุประภาดา เกษมสันต์ เกิดเมื่อวันที่ 18 พฤษภาคม พ.ศ. 2466 เป็นธิดาคนโตในหม่อมเจ้าชัชวลิต เกษมสันต์ กับหม่อมคล้อง เกษมสันต์ ณ อยุธยา (สกุลเดิม ณ ระนอง) มีน้องสาวคือ หม่อมราชวงศ์ทิพพาวดี ดุละลัมพะ
ท่านผู้หญิงจบชั้นมัธยมศึกษาปีที่ 6 จากโรงเรียนมาแตร์เดอีวิทยาลัย จบชั้นมัธยมศึกษาตอนปลายจากโรงเรียนเตรียมอุดมศึกษา และได้รับปริญญาอักษรศาสตรบัณฑิต เกียรตินิยมอันดับ 2 จากคณะอักษรศาสตร์ จุฬาลงกรณ์มหาวิทยาลัย
หม่อมราชวงศ์สุประภาดาเคยดำรงตำแหน่งเป็นผู้อำนวยการกองเลขานุการในพระองค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สำนักราชเลขาธิการ ตามคำสั่งกองบัญชาการคณะปฏิวัติที่ 96/2515 เรื่องแต่งตั้งข้าราชการในพระองค์ โดยดำรงตำแหน่งตั้งแต่วันที่ 17 กุมภาพันธ์ พ.ศ. 2515 มีหน้าที่ถวายงานรับใช้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ต่อมาท่านผู้หญิงสุประภาดา เกษมสันต์ ถึงแก่อนิจกรรมในเหตุเฮลิคอปเตอร์ซูเปอร์พูม่าตกที่จังหวัดนราธิวาส พ.ศ. 2540 เมื่อวันที่ 20 กันยายน พ.ศ. 2540 สิริอายุได้ 74 ปี ตั้งศพบำเพ็ญกุศล ณ ศาลาทักษิณาประดิษฐ์ วัดพระศรีมหาธาตุวรมหาวิหาร จนถึงวันที่ 28 กันยายน พ.ศ. 2540 จึงย้ายไปศาลาร้อยปี วัดเบญจมบพิตรดุสิตวนารามราชวรวิหาร และได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 20 ธันวาคม พ.ศ. 2540
สถานที่อันเนื่องเกี่ยวกับนาม

หลังผู้นำหมู่บ้านและราษฏรบ้านโพธิ์ทองได้ยื่นฏีกา ขอพระราชทานจัดตั้งโรงเรียนตำรวจตระเวนชายแดน ณ บ้านโพธิ์ทอง เนื่องจากสถานศึกษาอยู่ห่างไกล มีความยากลำบาก เส้นทางอันตรายและไม่ปลอดภัยในการเดินทางไปเล่าเรียนเนื่องจากเป็นหมู่บ้านแนวชายแดน เพื่อเป็นการบรรเทาความเดือดร้อนเกี่ยวกับสถานศึกษาภาคบังคับของเด็กนักเรียนในพื้นที่ กองกำกับการตำรวจตระเวนชายแดนที่ 21 จึงเข้าสำรวจพื้นที่การก่อตั้งและขออนุมัติจัดตั้งและได้รับอนุมัติให้ก่อตั้งขึ้นโดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระราชทานค่าใช้จ่ายในการก่อสร้างอาคารเรียนและอาคารประกอบรวมเป็นเงิน 5,523,655.58 บาท และทรงพระราชทานชื่อ โรงเรียนตำรวจตระเวนชายแดน “ท่านผู้หญิงสุประภาดา เกษมสันต์”  บ้านโพธิ์ทอง หมู่ที่ 7 ตำบลตะเคียน อำเภอกาบเชิง จังหวัดสุรินทร์ เพื่อเป็นอนุสรณ์แด่ “หม่อมราชวงศ์สุประภาดา เกษมสันต์”
เครื่องราชอิสริยาภรณ์

หม่อมราชวงศ์สุประภาดา เกษมสันต์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2525 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2521 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2521 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2517 –  เหรียญจักรพรรดิมาลา (ร.จ.พ.)
พ.ศ. 2510 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2513 –  เหรียญราชรุจิทอง รัชกาลที่ 9 (ร.จ.ท.9)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เยอรมนี :
พ.ศ. 2527 –  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1
ญี่ปุ่น :
พ.ศ. 2534 –  เครื่องราชอิสริยาภรณ์รัตนมงกุฎ ชั้นที่ 2
บริเตนใหญ่ :
พ.ศ. 2539 –  เครื่องราชอิสริยาภรณ์รอยัลวิกตอเรียน ชั้นที่ 2 (สตรี)
บีดับเบิลยูเอฟ ซูเปอร์ซีรีส์

| --- | --- |
ชื่อก่อนหน้า: เวิลด์แบดมินตันกรังด์ปรีซ์（ค.ศ. 2006）
กีฬา: แบดมินตัน
ก่อตั้ง: ค.ศ. 2007
ยุบ: ค.ศ. 2017
แทนที่โดย: บีดับเบิลยูเอฟ เวิลด์ทัวร์（ค.ศ. 2018）
บีดับเบิลยูเอฟ ซูเปอร์ซีรีส์ (อังกฤษ: BWF Super Series) เป็นการแข่งขันแบดมินตันระดับเกรด 2 ซึ่งได้รับการอนุมัติโดยสหพันธ์แบดมินตันโลก (บีดับเบิลยูเอฟ) การแข่งขันได้รับการประกาศเมื่อวันที่ 14 ธันวาคม ค.ศ. 2006 และมีผลบังคับใช้ในปี ค.ศ. 2007
ตั้งแต่ปี ค.ศ. 2011 เป็นต้นมา การแข่งขันซูเปอร์ซีรีส์ประกอบด้วยการแข่งขัน 2 ระดับ ได้แก่ ซูเปอร์ซีรีส์พรีเมียร์ และ ซูเปอร์ซีรีส์ การแข่งขันซูเปอร์ซีรีส์หนึ่งฤดูกาลประกอบด้วยการแข่งขัน 12 รายการทั่วโลก ซึ่งรวมถึง 5 รายการที่ได้รับการจัดประเภทเป็นซูเปอร์ซีรีส์พรีเมียร์ การแข่งขันซูเปอร์ซีรีส์พรีเมียร์จะมอบคะแนนอันดับที่สูงขึ้นและเงินรางวัลรวมขั้นต่ำที่สูงขึ้น ผู้เล่น/คู่ 8 อันดับแรกในแต่ละประเภทในซูเปอร์ซีรีส์ จะได้รับเชิญให้เข้าร่วมการแข่งขันซูเปอร์ซีรีส์ไฟนัลส์ ที่จัดขึ้นในช่วงปลายปี
บีดับเบิลยูเอฟได้ประกาศปรับโครงสร้างการแข่งขันใหม่ในเดือนมีนาคม ค.ศ. 2017 ซึ่งก็คือ บีดับเบิลยูเอฟ เวิลด์ทัวร์ พร้อมกับเจ้าภาพใหม่สำหรับรอบปี 2018–2021 เพื่อมาแทนที่การแข่งขันซูเปอร์ซีรีส์
คุณสมบัติ > เงินรางวัล

การแข่งขันซูเปอร์ซีรีส์มอบเงินรางวัลขั้นต่ำ 200,000 ดอลลาร์สหรัฐ การแข่งขันซูเปอร์ซีรีส์พรีเมียร์มอบเงินรางวัลขั้นต่ำ 350,000 ดอลลาร์สหรัฐ การแข่งขันซูเปอร์ซีรีส์ไฟนัลส์มอบเงินรางวัลขั้นต่ำ 500,000 ดอลลาร์สหรัฐ ตั้งแต่ปี ค.ศ. 2014 การแข่งขันซูเปอร์ซีรีส์พรีเมียร์เสนอเงินรางวัลรวมขั้นต่ำ 500,000 ดอลลาร์สหรัฐ โดยเพิ่มขึ้นขั้นต่ำ 50,000 ดอลลาร์สหรัฐทุกปีจนถึงปี ค.ศ. 2017 การแข่งขันซูเปอร์ซีรีส์เสนอเงินรางวัลขั้นต่ำมูลค่ารวม 250,000 ดอลลาร์สหรัฐ โดยเพิ่มขึ้น 25,000 ดอลลาร์สหรัฐทุกปีจนถึงปี ค.ศ. 2017
เงินรางวัลจะแจกจ่ายตามสูตรต่อไปนี้:
Total\ prize\ money\ \times {\frac {Percentage}{100}}
| รอบ | ชายเดี่ยว | หญิงเดี่ยว | ชายคู่ | หญิงคู่ | คู่ผสม |
| --- | --- | --- | --- | --- | --- |
| ชนะเลิศ | 7.5% | 7.5% | 7.9% | 7.9% | 7.9% |
รองชนะเลิศ: 3.8%
| รอบรองชนะเลิศ | 1.45% | 1.45% | 1.4% | 1.4% | 1.4% |
| รอบก่อนรองชนะเลิศ | 0.6% | 0.6% | 0.725% | 0.725% | 0.725% |
| 16 คนสุดท้าย | 0.35% | 0.35% | 0.375% | 0.375% | 0.375% |
รายการการแข่งขัน

ทุกสามปี บีดับเบิลยูเอฟจะตรวจสอบประเทศต่างๆ ที่เป็นเจ้าภาพจัดการแข่งขันซูเปอร์ซีรีส์พรีเมียร์ และ ซูเปอร์ซีรีส์
ในอดีตมีการจัดการแข่งขันอย่างน้อย 1 ฤดูกาลใน 13 ประเทศ โดยจีนเป็นประเทศเดียวที่จัดการแข่งขันอย่างน้อย 2 ครั้งใน 1 ฤดูกาล ตั้งแต่ปี ค.ศ. 2007–2013 โดยเริ่มตั้งแต่ฤดูกาล ค.ศ. 2014 ออสเตรเลียเป็นเจ้าภาพจัดการแข่งขันซูเปอร์ซีรีส์
| การแข่งขัน | ฤดูกาล> 2007 | ฤดูกาล> 2008 | ฤดูกาล> 2009 | ฤดูกาล> 2010 | ฤดูกาล> 2011 | ฤดูกาล> 2012 | ฤดูกาล> 2013 | ฤดูกาล> 2014 | ฤดูกาล> 2015 | ฤดูกาล> 2016 | ฤดูกาล> 2017 | ฤดูกาล>  | ฤดูกาล>  | ฤดูกาล>  | ฤดูกาล>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ออลอิงแลนด์โอเพน | ● | ● | ● | ● | ● | ● | ● | ● | ● | ● | ● |  |  |  |  |
| ออสเตรเลียนโอเพน |  |  |  |  |  |  |  | ● | ● | ● | ● |  |  |  |  |
| ไชนามาสเตอส์ | ● | ● | ● | ● | ● | ● | ● |  |  |  |  |  |  |  |  |
| ไชนาโอเพน | ● | ● | ● | ● | ● | ● | ● | ● | ● | ● | ● |  |  |  |  |
| เดนมาร์กโอเพน | ● | ● | ● | ● | ● | ● | ● | ● | ● | ● | ● |  |  |  |  |
| เฟรนช์โอเพน | ● | ● | ● | ● | ● | ● | ● | ● | ● | ● | ● |  |  |  |  |
| ฮ่องกงโอเพน | ● | ● | ● | ● | ● | ● | ● | ● | ● | ● | ● |  |  |  |  |
| อินเดียโอเพน |  |  |  |  | ● | ● | ● | ● | ● | ● | ● |  |  |  |  |
| อินโดนีเซียโอเพน | ● | ● | ● | ● | ● | ● | ● | ● | ● | ● | ● |  |  |  |  |
| เจแปนโอเพน | ● | ● | ● | ● | ● | ● | ● | ● | ● | ● | ● |  |  |  |  |
| โคเรียโอเพน | ● | ● | ● | ● | ● | ● | ● | ● | ● | ● | ● |  |  |  |  |
| มาเลเซียโอเพน | ● | ● | ● | ● | ● | ● | ● | ● | ● | ● | ● |  |  |  |  |
| สิงคโปร์โอเพน | ● | ● | ● | ● | ● | ● | ● | ● | ● | ● | ● |  |  |  |  |
| สวิสโอเพน | ● | ● | ● | ● |  |  |  |  |  |  |  |  |  |  |  |
ซูเปอร์ซีรีส์
ซูเปอร์ซีรีส์พรีเมียร์
บีดับเบิลยูเอฟ ซูเปอร์ซีรีส์ไฟนัลส์

บทความหลัก: บีดับเบิลยูเอฟ ซูเปอร์ซีรีส์ไฟนัลส์
เมื่อสิ้นสุดฤดูกาลบีดับเบิลยูเอฟ ซูเปอร์ซีรีส์ ผู้เล่นแปดคน / คู่ที่อยู่อันดับสูงสุดของบีดับเบิลยูเอฟ ซูเปอร์ซีรีส์ ในแต่ละประเภทโดยมีผู้เล่นสูงสุดสองคน / คู่จากสมาคมสมาชิกเดียวกันจะต้องเล่นในทัวร์นาเมนต์รอบสุดท้ายที่เรียกว่าบีดับเบิลยูเอฟ ซูเปอร์ซีรีส์ไฟนัลส์ โดยเงินรางวัลรวมขั้นต่ำคือ 1,500,000 ดอลลาร์สหรัฐ
หากมีผู้เล่นสองคนขึ้นไปมีอันดับเท่ากัน การคัดเลือกผู้เล่นจะพิจารณาจากเกณฑ์ต่อไปนี้:
ผู้เล่นที่เข้าร่วมการแข่งขันซูเปอร์ซีรีส์มากที่สุด
ผู้เล่นที่สะสมคะแนนได้มากที่สุดในการแข่งขันซูเปอร์ซีรีส์ เริ่มตั้งแต่วันที่ 1 กรกฎาคม
แหล่งข้อมูลอื่น

เว็บไซต์ทางการ
ประเทศที่มีการแข่งขันซูเปอร์ซีรีส์
  ซูเปอร์ซีรีส์พรีเมียร์   ซูเปอร์ซีรีส์   สิ้นสุด
วัดบางหัวเสือ

| วัดบางหัวเสือ |
| --- | --- |


ที่ตั้ง: เลขที่ 1 หมู่ที่ 8 ซอยบางหัวเสือ ถนนเทศบาลเมืองปู่เจ้าสมิงพราย 13 ตำบลบางหัวเสือ อำเภอพระประแดง จังหวัดสมุทรปราการ 10130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางหัวเสือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านวัดบางหัวเสือ ตำบลบางหัวเสือ อำเภอพระประแดง จังหวัดสมุทรปราการ
ประวัติ

วัดบางหัวเสือสร้างเมื่อประมาณ พ.ศ. 2300 บ้างสันนิษฐานว่าสร้างขึ้นเมื่อประมาณ พ.ศ. 2370 (ในสมัยพระบาทสมเด็จพระพุทธเลิศหล้านภาลัย) เนื่องจากสันนิษฐานได้ว่าหลวงพ่อบัวเป็นเจ้าอธิการองค์แรกและเป็นพระอุปัชฌาย์องค์แรก ท่านเกิดเมื่อประมาณ พ.ศ. 2358 ชื่อเดิมของวัดคือ วัดบางศีศะเสือ ต่อมาได้ปรับเปลี่ยนชื่อวัดเป็น "วัดบางหัวเสือ" แทนให้สอดคล้องกับการเปลี่ยนแปลงภาษา วัดได้รับพระราชทานวิสุงคามสีมาเมื่อประมาณ พ.ศ. 2400 และได้ผูกพัทธสีมาเมื่อประมาณ พ.ศ. 2400 การศึกษาทางวัดได้เปิดสอนพระปริยัติธรรมมาตั้งแต่ พ.ศ. 2477
อาคารเสนาสนะ

พระอุโบสถสร้างเมื่อ พ.ศ. 2410 ภายในประดิษฐานพระพุทธรูปสมัยสุโขทัย หน้าตักกว้าง 95 เซนติเมตร สูง 153 เซนติเมตร จำนวน 3 องค์ กุฏิสงฆ์จำนวน 18 หลัง ส่วนมากเป็นอาคารห้องแถวหอฉัน หอสวดมนต์สร้างเมื่อ พ.ศ. 2519 ศาลาการเปรียญบูรณะเมื่อ พ.ศ. 2504 หอพระไตรปิฏกสร้างสมัยพระบาทสมเด็จพระจอมเกล้าเจ้าอยู่หัว วัดยังมีพิพิธภัณฑ์พื้นบ้านที่รวบรวมของเก่าล้ำค่าหาชมยาก
สถาบันโรคทรวงอก

| สถาบันโรคทรวงอก |
| --- | --- |
Central Chest Institute of Thailand


ประเภท: โรงพยาบาลรัฐเฉพาะทาง ด้านหัวใจและปอด
ที่ตั้ง: ถนนติวานนท์ ตำบลบางกระสอ อำเภอเมืองนนทบุรี จังหวัดนนทบุรี
ข้อมูลทั่วไป
สังกัด: กรมการแพทย์ กระทรวงสาธารณสุข
ผู้อำนวยการ: นายแพทย์เอนก กนกศิลป์
จำนวนเตียง: 350 เตียง
เว็บไซต์: http://www.ccit.go.th
สถาบันโรคทรวงอก เป็นสถาบันโรงพยาบาลในสังกัดกรมการแพทย์ กระทรวงสาธารณสุข ตั้งอยู่ ณ ถนนติวานนท์ ตำบลบางกระสอ อำเภอเมืองนนทบุรี จังหวัดนนทบุรี
ดูเพิ่ม

กรมการแพทย์
กระทรวงสาธารณสุข (ประเทศไทย)
แหล่งข้อมูลอื่น

http://www.ccit.go.th/ สถาบันโรคทรวงอก
แผนที่และภาพถ่ายทางอากาศของ สถาบันโรคทรวงอก
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°51′40″N 100°31′18″E﻿ / ﻿13.8609972°N 100.5216408°E﻿ / 13.8609972; 100.5216408
เอมิ มาเรีย

| เอมิ มาเรีย |
| --- | --- |
เอมิ มาเรีย ในงานฮิบิกิมิวสิกเฟสติวัล 2009 ในปี พ.ศ. 2552
ข้อมูลพื้นฐาน
เกิด: 9 มิถุนายน พ.ศ. 2530 (37 ปี)
ที่เกิด: ประเทศปาปัวนิวกินี
แนวเพลง: เจ-ป็อป, อาร์แอนด์บี
อาชีพ: นักร้อง, นักแต่งเพลง
ช่วงปี: พ.ศ. 2549 — ปัจจุบัน
ค่ายเพลง: Freest Inc. (2007) K.S.R. (2008) Victor Entertainment (2009 - ปัจจุบัน)

เว็บไซต์: Emi Maria Official Website
เอมิ มาเรีย (ญี่ปุ่น: エミ・マリア) เกิด 9 มิถุนายน ค.ศ. 1987 นักร้องและนักแต่งเพลงเพลงอาร์แอนด์บีชาวญี่ปุ่น โดยได้ออกผลงานเป็นอีพีครั้งแรกในปี ค.ศ. 2007 คือ "Between the Music"
ประวัติ

เอมิ มาเรีย เกิดเมื่อวันที่ 9 มิถุนายน ค.ศ. 1987 ที่ประเทศปาปัวนิวกินี บิดาเป็นชาวปาปัวนิวกินี ส่วนมารดาเป็นชาวญี่ปุ่น เธออาศัยอยู่ในประเทศปาปัวนิวกินีจนกระทั่งเธอมีอายุได้ 5 ขวบ มารดาจึงได้พาเธอกลับมาอาศัยในโกเบ ประเทศญี่ปุ่น
แรกเริ่ม เธอได้ฟังเพลงแนวอาร์แอนด์บีเมื่อเธอมีอายุได้ 6 ขวบจากพี่สาวของเธอ โดยเธอได้สนใจศิลปินอาร์แอนด์บี เช่น เจเน็ต แจ็กสัน, ไมเคิล แจ็กสัน และเคซีแอนด์โจโจ ด้วยอิทธิพลดังกล่าวเธอจึงเริ่มเขียนเนื้อเพลงเองตั้งแต่ที่เธอศีกษาอยู่ระดับมัธยมศึกษาตอนต้น จนเมื่อเธออยู่ระดับมัธยมศึกษาตอนปลายเธอเขียนเพลง และผลิตแผ่นเสียงของเธอเอง ต่อมาเธอได้มีส่วนร่วมในเอ็มทีวีสตาร์ทัวร์ และเริ่มร้องเพลงแถบคันไซตั้งแต่ปี ค.ศ. 2006 จนในปี ค.ศ. 2007 เธอได้ปรากฏในอัลบั้มเพลงที่ร้องร่วมกับนักร้องชาวญี่ปุ่น ได้แก่ ซีดา (Seeda) และเอ็มซีโมกกี (MC Moggy)
ในปี ค.ศ. 2007 เอมิได้ออกผลงานอีพีชุดแรกคือ "Between the Music" กับค่าย Freest Inc. ซึ่งเป็นเพลงที่เอมิแต่งขึ้นมาเอง เธอได้ออกเพลง "I Gotta (Summer Kiss)" ซึ่งเป็นซิงเกิลที่ถูกคัดเลือกโดยไอทูนส์ประเทศญี่ปุ่นประจำสัปดาห์ในเดือนสิงหาคม ค.ศ. 2008
เธอได้ออกผลงานเพลงดิจิทัลซิงเกิล เพลง "One Way Love" กับค่ายวิกเตอร์เอนเตอร์เทนเมนต์  ซึ่งในช่วงนี้เธอถูกจับตามองจากเพลง "Luv Is..." ที่เธอร้องกับ Jay'ed นักร้องญี่ป่นลูกครึ่งญี่ปุ่น-นิวซีแลนด์ ซึ่งเขาติดอันดับ 10 อัลบั้มเพลงที่มีชื่อเสียง ในเดือนธันวาคม เธอได้ติดอันดับหนึ่งในสิบเพลงฮิต เธอได้ร่วมร้องเพลงกับซีดา (Seeda) ในเพลง "Wisdom" และติดชาร์ตอันดับที่ 8 หลังเธอออกจำหน่ายซิงเกิล "Show Me Your Love" ในปี ค.ศ. 2010 เธอได้ออกอัลบั้ม Contrast ซึ่งเป็นอัลบั้มที่สองของเธอ
ผลงาน > อัลบั้ม

| ปี | รายละเอียดอัลบั้ม | โอริคอน อัลบั้ม ชาร์ต |
| --- | --- | --- |
| 2008 | A Ballad of My Own ออกจำหน่าย: 5 พฤศจิกายน ค.ศ. 2008  ค่าย: K.S.R. (KCCD-347)  รูปแบบ: ซีดี, ดิจิทัลดาวน์โหลด  | 44 |
| 2010 | Contrast ออกจำหน่าย: 3 มีนาคม ค.ศ. 2010  ค่าย: วิกเตอร์เอนเตอร์เทนเมนต์ (VICL-63538)  รูปแบบ: ซีดี, ดิจิทัลดาวน์โหลด  | 50 |